In nomine Domini nostri Jesu Christi. Notum sit omnibus, qualiter ego Bernardus, cogitans de Dei misericordia et de æterna retributione, apud Dominum mercedem accrevi. Quippe ego Bernardus accepi habitum Sancti Benedicti in monasterio Cluniaco, ubi donnus Hugo preesse videtur, et dono ad ipsum locum, in pago Lugdunensi, in Longavilla, unum mansum cum omnibus appenditiis suis, pratis, campis, vineis, silvis. Et dono in eadem villa dimidium mansum cum omnibus appenditiis suis, campis, vineis, pratis, silvis, aquis, et servos et ancillas. Et dono alium mansum in villa quæ vocatur Idolas, cum omnibus appenditiis suis. Et in pago Matisconensi, in parrochia Sancti Clementis, in villa quæ vocatur Fontenellas, dimidium mansum cum omnibus appenditiis suis, campis, pratis, vineis, silvis, aquis. Hoc dono et corroboro. Sane si ullus ex propinquis meis vel aliqua alia persona huic donationi calumpniam inferre voluerit, iram incurrat Dei omnipotentis, et cum Datan et Abiron et Juda, traditore Domini, sit participatio ejus omnibus diebus usque dum satisfaciat. Et ut inantea carta ista firma et stabilis permaneat, firmo eam manu propria testibusque idoneis roborandam contrado. S. Bernardi, qui fieri et firmare rogavit. S. Adalardi, fratris ejus, qui laudavit. S. Hugonis, monachi, qui hoc donum recepit. S. Bernardi, prepositi. S. Aimonis. S. Christiani. S. Duranni, fratris ejus. Signum Giroardi ipsius fratris. S. Umberti. S. Ermengodi fratris ejus. Hii sunt testes et habitatores de ipsa terra.